Viborger Samler, 1840-09-29
Ribe, den 24de September. Priserne ved vort Marked, idag vare: Sæderug 25 a 26 Rbmk. Tdn., Smør 16 a 20 s. Pd., Ost fra 5 Mk. til 2 Rbd. Lpd., Gjæs 4 Mk. 8 s.a 5 Mk. Stk., Slagtekoer 25 a 35 Rbd. og Kalvekoer end- og indtil 40 Rbd. Stk., smaae Stude 40 a 60 Rbd. Parret, gamle Arbeidsheste 20 a 30 Rbdlr. og halvgamle Heste 30 a 60 Rbd. Stk. Af gode, unge Heste vare næsten ingen tilstede. Markedet havde stærk Tilførsel af Rug, men ringere af Kreaturer. Kjøbernes Antal var heller ikke talrigt. (Aalb. Av.)J "dansk Folkeblad, No. 33, læses en af Dr. Hübert; affattet interessant Artikel om Meldrøie. Afdenne Artikel meddeles Følgende: "Næsten den hele Almue, og desuden mange Mennesker, i høiere Livsforhold, ere nemlig ikke blot uvidende om Meldrøiens skadelige Egenskaber, men de ansee endog Kornet for at være desto mere nærende og fortrinligt til Føde, jo mere det indeholder af dette giftige Stof. Navnet Meldrøie skyldes udentvivl denne Formening, ligesom paa den anden Side denne igjen fra Navnet idelig henter ny Næring. Det turde derfor være i det Almindeliges Jnteresse, med et Par Ord at oplyse Publikum om denne Substants's egentlige Beskaffenhed. faa Meldrøie er efter sin Natur en Sygdom i Kornet, hvilken her omtrent svarer til Koldbrand i Menneskenes og Dyrenes Legemer. Den forekommer hyppigst i et rigt Aar, sandsynligt af den Grund, at det Veirlig og de Naturbetingelser, der ere mest tjenlige for Kornets Udvikling og Fremvært i det Hele, bringe baade den bedre og den slettere Sæd til sin relative Modenhed og Fuldkommenhed. –At Spiren til Sygdommen allerede er tilstede i Sædekornet, det bevises formeentlig derved, at alle de Straae, i hvis Ax Meldrøien viser sig, ere enten af et vantrevent eller paa anden Maade sygeligt Udseende, saavel Straaet som Roden udmærke sig ved en egen Skjørhed, og alle de Straae, der ere fremspirede af eet og samme Korn, have udentvivl meer og mindre denne sygelige Charakteer. – Efter dens Egenskaber er Meldrøien en Gift, der virker med større eller mindre Heftighed, eftersom den nydes i større eller mindre Qvantiteter, i længere eller kortere Tid, og eftersom tilstødende Omstændigheder begunstige dens skadelige Virkninger. – Den bruges ved enkelte Leiligheder i Medicinen og er alle Læger bekjendt som et Middel, man maa omgaaes med meget Varsomhed. Nydt i en vis Mængde med den daglige Føde, og i længere Tid, foraarsager den en Betændelse i Maven og Tarmekanalen med Symptomer af Nervefeber og Typhus, og med en afgjort Tilbøielighed til at fremkalde Koldbrand, især i de Deele af Legemet, der trykkes af Leiet, f. Ex. Lænderne, Læggene, Hælene og s. v. Naar denne Substants derfor har faaet Navn af Mel drøie, da er det virkelig ikke for dens Dyds Skyld; thi den drøier ikke paa Melet, uden ved at sætte Maven udaf Stand til at fordøie, og ved at angribe Livet i dets Rod, saa at man med fuldkommen samme Ret kunde kalde Rottekrud eller enhver anden Gift Meldrøie. Meldrøien er, hvorledes den end nydes (i Brød, Grød, Øl, Brændeviin o. s. v.) en Gift for Mennesker, og selv paa Kreaturene vil den udentvivl yttre skadelige Virkninger, naar den gives blandt Fodret. For at komme efter, i hvor stor Mængde Meldrøien almindelig forekommer i vort Fødekorn, har jeg i nogle Aar undersøgt en Mængde større og mindre Partier af Rug og Byg, og i de fleste Tilfælde forefundet fra 1/2 Procent indtil imellem 1 og 2 Procent. Da Afgrøden 1 Aar saavel i Jylland som i Sjælland, og formodentlig over hele Landet, indeholder en usædvanlig Mængde af denne Gift, saa er det at befrygte, at den i Masse vil gaae over i Fødekornet, naar man ikke itide gjøres opmærksom paa dens Skadelighed, og paa, med hvilken Lethed den i den første Behandling af Kornet kan skilles fra den sunde Sæd. – Da Meldrøiens Vægt almindelig er lidt meereller mindre end 5 Lpd. pr. Td., saa er den meget lettere end de Kornsorter, hvori den hyppigst findes, nemlig Rug og Byg, og skilles derfor uden Vanskelighed fra den sunde Sæd, deels ved Kastning, deels ved Rensning med Soldet. Den kan ogsaa, dog med noget større Vanskelighed, fraxenses ved Harvning eller Maskinning."